
Zodpovedá : JUDr. Jana Tomašovičová
Vedúca Odboru majetkového MsÚ

Číslo spisu 40528/2021
Návrh uznesenia

Mestské zastupiteľstvo mesta Trnava po prerokovaní:
1.  Schvaľuje

spôsob prevodu pozemku vo vlastníctve Mesta Trnava zapísaného na LV č. 2267 v k. ú. Modranka parc. č. 429/127 – zastavaná plocha s výmerou 103 m2 predajom z dôvodu hodného osobitného zreteľa, za cenu 55,55 eura/m2 t.j. spolu 5721,65 eura spoločnosti Národná diaľničná spoločnosť, a. s., Dúbravská cesta 14, Bratislava, IČO 35 919 001.

Podľa zákona č. 138/1991 Zb. o majetku obcí v znení neskorších predpisov, sa schvaľuje predaj majetku mesta v zmysle §9a ods. 8) písm. e) ako prípad hodný osobitného zreteľa,  trojpätinovou väčšinou všetkých poslancov. 

Dôvod hodný osobitného zreteľa spočíva v tom, že pozemok sa nachádza pod jestvujúcou komunikáciou R 1a aj pod časťou plánovanej R 1 dostavba I/51 na 4. pruh – Trnava - Sereď, ktorý je vo vlastníctve Národná diaľničná spoločnosť, a. s., Dúbravská cesta 14, Bratislava, IČO 35 919 001 a je využiteľný na iba výstavbu komunikácie.

2.  Ukladá

Mestskému úradu v Trnave
a) Odboru majetkovému
zabezpečiť súvisiace náležitosti

Termín : do 20. 12. 2021
b) Odboru právnemu
 pripraviť kúpnu zmluvu primátorovi mesta na podpis 

Termín : do 31. 1. 2022
Dôvodová správa
Národná diaľničná spoločnosť, a. s. (ďalej len NDS) má záujem usporiadať pozemky pod jestvujúcou komunikáciou R 1 a dostavbou cesty I/51 na 4. pruh. Telefonicky informovali v novembri 2019, že Mesto Trnava môže požiadať, aby NDS odkúpila od Mesta Trnava pozemky v k. ú. Modranka parc. č. 429/126 - zastavaná plocha s výmerou 118 m2 a parc. č. 429/127- zastavaná plocha s výmerou 103 m2 a v k. ú. Trnava parc. reg. C č. 9067/19 a 10101/11, ktoré bude potrebné oddeliť geometrickým plánom z pozemku parc. reg. E č.1211/2.

Z dôvodu, že pozemky sa nachádzajú pod jestvujúcou komunikáciou R 1, ktorá je vo vlastníctve NDS Mesto Trnava ponúklo listom primátora v decembri 2019 Národnej diaľničnej spoločnosti možnosť majetkovoprávne usporiadať vzťah k pozemkom pod komunikáciou R 1 ich predajom, za cenu určenú znaleckým posudkom. 

NDS zaslala návrh kúpnej zmluvy, ktorý bol zaevidovaný na MsÚ 1.10.2021. Predmetom prevodu podľa tejto kúpnej zmluvy je pozemok v k. ú. Modranka parc. č. 429/126 - zastavaná plocha s výmerou 118 m2 za cenu určenú znaleckým posudkom č. 83/2021, vypracovaným znalcom Ing. Stanislavom Lasicom t. j za cenu 55,55 eura/m2 , spolu za 6554,90 eura. Prevod schválilo Mestské zastupiteľstvo mesta Trnava uznesením č. 771/2021.
NDS objednala znalecký posudok aj na pozemok v k. ú. Modranka a parc.č. 429/127- zastavaná plocha s výmerou 103 m2 a poslala 15.11.2021 návrh zmluvy aj na prevod tohto pozemku. za cenu určenú znaleckým posudkom č. 157/2021, vypracovaným znalcom Ing. Stanislavom Lasicom t. j za cenu 55,55 eura/m2 , spolu za 5721,65 eura.  

Majetková komisia na svojom zasadnutí 5.10.2021 odporučila Mestskému zastupiteľstvu schváliť predaj pozemkov v k. ú. Modranka parc. č. 429/126 - zastavaná plocha s výmerou 118 m2 a parc.č. 429/127- zastavaná plocha s výmerou 103 m2 za cenu určenú znaleckými posudkami. 
NDS zabezpečí vyhotovenie potrebného geometrického plánu na oddelenie pozemkov v k. ú. Trnava parc. reg. C č. 9067/19 a parc. reg. C č. 10101/11 a znaleckého posudku na ocenenie pozemkov, ktoré by boli predmetom prevodu v roku 2022.
Predaj pozemku v zmysle §9a ods. 8) písm. e) zákona č. 138/1991 Zb. o majetku obcí v znení neskorších predpisov sa schváľuje Mestským zastupiteľstvom ako prípad hodný osobitného zreteľa, o ktorom obecné zastupiteľstvo rozhoduje trojpätinovou väčšinou všetkých poslancov. Zámer previesť majetok týmto spôsobom je obec povinná zverejniť najmenej 15 dní pred schvaľovaním prevodu. 19.11.2021 bol zámer zverejnený na úradnej tabuli mesta Tnava a na centrálnej elektronickej tabuli. 

Dôvod hodný osobitného zreteľa spočíva v tom, že pozemok sa nachádza pod jestvujúcou komunikáciou R1 a aj pod časťou plánovanej R 1 dostavba I/51 na 4. pruh – Trnava - Sereď, ktorý je vo vlastníctve Národná diaľničná spoločnosť, a. s., Dúbravská cesta 14, Bratislava, IČO 35 919 001 a je využiteľný iba na výstavbu komunikácie.

